gl gl gl es en gl gl ast es pt es gl gl gl gl en ast gl gl es en gl en it fr gl gl en gl gl gl es pt en en en gl gl gl gl gl gl gl en gl gl gl gl gl gl gl gl gl gl gl gl gl gl gl pt es pt en en en gl gl es gl pt gl gl es pt gl pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Marián Ferreiro: “En Narón seguimos apostando pola conciliación e pola fixación de emprego” - Nós Televisión
Cabeza de lista por Terra Galega en Narón, preséntase co traballo feito nestes anos anteriores e coa tranquilidade de contar cun grande apoio nese municipio
Marián Ferreiro (Narón, 1977) accedeu ao cargo de alcaldesa a principios da anterior lexislatura en substitución de Xosé Manuel Blanco tamén de Terra Galega (TEGA). Nesta entrevista achega o punto forte do seu goberno: o saneamento das contas que lle permite facer múltiples investimentos.
Fágame unha valoración destes catro anos de mandato en Narón nos que vostede se incorporou como alcaldesa.
Para nós a valoración é positiva e as cifras así o din. O último orzamento foi o máis alto da historia de Narón con 23 millóns de euros, a débeda bancaria é cero e seguimos investindo en servizos. Por eses motivos, a maiores, conxelamos os impostos e mesmo algúns deles baixámolos. Por iso consideramos que é un balance moi positivo.
Salientaría que fixemos adiantos na aposta pola eficiencia enerxética, adiantos en igualdade, en dependencia. Seguimos apostando polos dous piares fortes que temos no concello de Narón que son a cultura e o deporte. Seguimos apostando pola conciliación e pola fixación de emprego. Este último ano abrimos posibilidades para emprendedores con rebaixas fiscais que trataremos aínda aumentar na vindeira lexislatura.
Esta vai ser a primeira vez que se presente como cabeza de lista por Terra Galega en Narón. Que propostas ten para continuar á fronte do goberno de Narón?
Nós baseamos o noso traballo en catro eixos que son: unha cidade máis humana, Narón para as persoas, Dinamización Económica e Turística e Vive o Deporte e a Cultura. Hai moito camiño iniciado e consideramos que ten que ter aínda un empuxe.
Queremos que a cidade sexa máis humana, máis accesible, con espazos abertos e sen barreiras arquitectónicas. Mellorar o mobiliario urbano e máis axardinamento e iluminación.
No apartado do deporte e a cultura queremos ter unha programación de primeiro nivel no contedor municipal do Pazo da Cultura mais tamén queremos descentralizar nos distintos barrios e parroquias como viñemos facendo este último ano.
Seguiremos dando cursos de formación e agardamos que a Xunta nos conceda distintas titulacións de acordo coas necesidades que teñen os polígono
Dinamización económica e turística tamén. Nós temos tres polígonos industriais que temos que darlle un pulo un cuarto onde hai espazo libre con rebaixas para as empresas. Seguiremos dando cursos de formación e agardamos que a Xunta nos conceda distintas titulacións de acordo coas necesidades que teñen os polígonos para xestionar mellor a incorporación ao mundo laboral. Tamén a través do turismo cremos que é o momento de poñer en valor o noso patrimonio para xerar economía. Estamos coa sinalización de rutas turísticas.
No apartado de Narón para as persoas queremos ter unha residencia para maiores en Narón. Non temos posibilidade de facela sós mais sempre estivemos a favor de colaborar con outras institucións. Deste xeito fixemos co Centro de Saúde. O concello achegou dous millóns de euros máis os terreos e urbanizaremos todo o entorno. Queremos algo semellante coa residencia de maiores. Ademais propoñemos un Centro Integrado de Formación Profesional e tamén que nos concedan esas titulacións que teñen máis demandas neses polígonos.
Son boas logo as relacións con institucións como a Xunta?
Sempre que demandamos somos conscientes de que temos unha situación económica boa polo que podemos facer inversións en colaboración con outras institucións. O lóxico sería que fixeran inversións sen que nós fagamos achegas como noutros concellos.
Estas serán unhas eleccións con moita fragmentación do voto. Que tal se levan coas outras formacións do municipio?
Agora cogobernamos co PSOE e co BNG. Nós presentámonos para ter unha maioría suficiente para gobernar sós mais non quita que despois das eleccións e unha vez vexamos os resultados teñamos que seguir falando con outros grupos.
Artigo anteriorSánchez Bugallo sobre a súa candidatura: “Fun chamado e respondín”
Seguinte artigoXa sabes a quen votar nas eleccións europeas? Hai tres candidaturas con partidos galegos
ARTIGOS RELACIONADOSMÁIS DO AUTOR
SONdeTEO e o BNG denuncian dificultades para conformar un goberno de esquerdas en Teo
González Formoso salienta a “recuperación do voto urbano” socialista na provincia da Coruña
As primeiras reunións que se propón Bugallo: o presidente da Xunta, o reitor e o Arzobispo
Bugallo faise coa alcaldía: “O máis importante é Santiago”
Así votaron as candidatas e candidatos á Alcaldía da Coruña
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.